**Беларуская мова, 2 клас**

**Тэма:** Замацаванне вывучанага

**Мэты:** замацоўваць уменне знаходзіць першы склад перад націскам; вучыць знаходзіць другі, трэці і іншыя склады перад націскам, паслянаціскныя склады; узбагачаць слоўнікавы запас навучэнцаў лексіка-семантычнай групай “птушкі”; выхоўваць клапатлівыя адносіны да птушак.

**Ход урока**

**1. Арганізацыйны момант**

— Давайце ўсміхнемся адзін аднаму. Мне прыемна бачыць усмешкі на вашых тварах, і я спадзяюся, што урок прынясе ўсім задавальненне. Жадаю вам поспехаў.

**2. Праверка дамашняга задання**

**3. Моўная** **размінка**

— Прачытайце скорагаворку. Навучыцеся правільна яе вымаўляць. Растлумачце правапіс выдзеленых літар.

*Ц****я****цера цераз бор л****я****цела, ц****е****ц****е****рука знайсці хацела.*

Чытанне хорам. Праводзіцца конкурс на лепшага чытальніка.

**4. Арфаграфічная размінка**

— Прачытайце верш.

На б..розцы пад акном

я шпаку прыладзіў дом.

Толькі падысці паспеў —

шпак адразу прыл..цеў.

Дом утульны агл..дае,

песню весела сп..вае.

У шпака ёсць у дв..ры

вельмі добрыя с..бры.

*Т. Кляшторная*

— Устаўце прапушчаныя літары. У словах пастаўце націск. Калі ў беларускай мове пішуцца літары *е, ё, я*?

**5.** **Хвілінка чыстапісання**

*е ё я*

*Выпраўце памылкі ў слоўнікавых словах*

Надворе, сябр, чацверг, мякі, радіма,

**6. Замацаванне**

**Развіццё маўлення.**

***Практыкаванне 129, с. 60***

— Адкажыце на пытанні. Выкарыстайце апорныя словы. Вусна перакажыце тэкст па пытаннях.

**Фізкультхвілінка.**

***Гульня “Праверце сябе”***

***Практыкаванне 1-2, с. 60-61.***

**Бег з перашкодамі**

Заданне на картках. На кожнай картцы запісаны пары слоў. У кожнай пары адно слова запісана правільна, а другое — з памылкай. Ваша задача: выбраць правільнае слова і паставіць адзнаку ў клетачцы побач з ім.

— Калі вы выбралі левае слова — галачку ставіце злева ад яго. Калі выбралі правае слова — ставіце галачку справа ад яго.

|  |  |  |  |
| --- | --- | --- | --- |
|  | зямля | земля |  |
|  | вясна | вясна |  |
|  | леснік | ляснік |  |
|  | снегавік | снягавік |  |
|  | ведро | вядро |  |
|  | сляза | слеза |  |
|  | снежынка | сняжынка |  |
|  | мядовы | медовы |  |
|  | гняздо | гнездо |  |
|  | сестрычка | сястрычка |  |

Дыферэнцыраваная самастойная работа.

***1* *група***

**Змяніце *е, ё* на *я* ўапошнім складзе перад націскам. Запішыце атрыманыя словы.**

гнёзды — \_\_\_\_\_\_\_\_\_\_

цёплы — \_\_\_\_\_\_\_\_\_\_

вёсны — \_\_\_\_\_\_\_\_\_\_

вёслы — \_\_\_\_\_\_\_\_\_\_

вербы — \_\_\_\_\_\_\_\_\_\_ смелы — \_\_\_\_\_\_\_\_\_\_

мётлы — \_\_\_\_\_\_\_\_\_\_

сёстры — \_\_\_\_\_\_\_\_\_\_

***2* *група***

**Выпраўце памылкі ў словах.**

Медок, вясна, цэна, балерына, вясковы, дзержава, зямляны, вясной.

***3 група***

**Прачытайце тэкст. Спішыце, устаўляючы прапушчаныя літары.**

Салаўі робяць свае гн..зды ў кустах каля з..млі. Гракі гн..здзяцца на высокіх дрэвах. Жаваранак звівае гн..здо на палях.

*Праверка.*

**7. Этап інфармавання аб дамашнім заданні**

***Практыкаванне 3, с. 61.***

Падкрэсліце літары, якія ўставілі. Растлумачце іх прапапіс. Паўтарыць правіла.

**8. Падвядзенне вынікаў урока**

— Якая літара пішацца замест літар *е, ё* ў першым складзе перад націскам? Якая літара пішацца ў астатніх складах? Прывядзіце прыклады слоў, у якіх у першым складзе перад націскам пішацца *я,* а ў астатніх складах — *е.*

**9. Рэфлексія. Ацэньванне**

— У вас на партах ёсць сігнальныя карткі: жоўтая, чырвоная і сіняя. Калі на ўроку вы старанна працавалі, уважліва слухалі, былі актыўнымі — падыміце *чырвоную* картку. Калі вам было цікава, аднак не ўсё зразумела, не ўсё атрымлівалася добра, але вы стараліся і дома абавязкова падвучыце матэрыял, успрыняцце якога выклікала цяжкасці, — падыміце *жоўтую* картку. Калі вы незадаволеныя сваёй працай на ўроку — падыміце *сінюю* картку.